Ir-Regolament tal-Kummissjoni (KEE) Nru 1087/83
ta' l-4 ta' Mejju 1983
dwar il-klassifikazzjoni ta'l-oġġetti taħt is-subintestatura 22.02 A tat-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 97/69 tas-16 ta' Jannar 1969 dwar il-miżuri li għandhom jittieħdu għall-applikazzjoni uniformi tan-nomenklatura tat-Tariffa Doganali Komuni [1], kif l-aħħar emendat bl-Att ta'Adezzjoni tal-Greċja, u partikolarment Artikolu 3 tiegħu,
Billi, sabiex tkun assigurata l-applikazzjoni uniformi tan-nomenklatura tat-Tariffa Doganali Komuni, dispożizzjonijiet għandhom ikunu adottati dwar il-klassifikazzjoni tat-tariffa ta' ċertu xorb, kultant imsejħa "birer mhux alkoħoliċi", li jinkisbu bil-fermentazzjoni tax-xgħir mitħun bl-addizzjoni tal-hops u li jkollhom saħħa alkoħolika li ma teċċedix il-0,5 % vol;
Billi l-intestatura Nru 22.02 tat-Tariffa Doganali Komuni annessa mar-Regolament tal-Kunsill (KEE) Nru 950/68 [2], kif l-aħħar emendat bir-Regolament (KEE) Nru 859/83 [3], tirreferi għax-xorb mhux alkoħoliku, u l-intestatura Nru 22.03 tirrefera għall-birra;
Billi, minħabba s-saħħa alkoħolika baxxa ħafna tagħhom, li ma teċċedix il-0,5 % vol, prodotti bħal dawn ma jistgħux jitqiesu bħala birra li tidħol taħt l-intestatura Nru 22.03;
Billi dawn il-prodotti għalhekk għandhom ikunu klassifikati bħala xorb mhux alkoħoliku taħt l-intestatura Nru 22.02; billi, taħt din l-intestatura, huwa l-każ li tintgħażel is-subintestatura 22.02 A;
Billi, fin-nuqqas ta' l-opinjoni favorevoli mill-Kumitat tan-Nomeniklatura tat-Tariffa Doganali Komuni, il-Kummissjoni pproponiet lill-Kunsill id-dispożizzjonijiet li għandhom ikunu adottati, permezz tal-proċedura li hemm provvediment dwarha f'Artikolu 3 tar-Regolament (KEE) Nru 97/69;
Billi l-Kunsill ma aġixxix fi żmien tlett xhur minn meta l-proposta kien ippreżentata lilu u għalhekk huma xieraq li l-Kummissjoni tadotta d-dispożizzjonijiet proposti tal-proċedura msemmija qabel fir-Regolament (KEE) Nru 97/69,
ADOTTAT DAN IR-REGOLAMENT:
Artikolu 1
Ix-xorb prodott mill-fermentazzjoni tax-xgħir mitħun bl-addizzjoni tal-hops, li jkollhom saħħa alkoħolika li ma teċċedix il-0,5 % vol, xi kultant imsejħa "birer mhux alkoħoliċi", għandu jkun ikklassifikat fit-Tariffa Doganali Komuni taħt is-subintestatura li ġejja:
22.02 Luminata, ilmijiet tan-nixxiegħa magħmula bit-togħma u l-ilmijiet iggassjati magħmula bit- togħma, u xorb ieħor mhux alkoħoliku, ma jinkludix il-ġulepp tal-frott u tal-ħxejjex li jidħlu taħt l-intestatura Nru 20.07:
A. Li ma fihomx ħalib jew ix-xaħmijiet tal-ħalib.
Artikolu 2
Dan ir-Regoalment għandu jidħol fis-seħħ fil-21 jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta' Mejju 1983.